**110 éve született Vas István - Új nevet kapott a gyűjtemény két terme**

Vas István születésének 110. évfordulóját 2020.szeptember 24-én ünnepeltük.

A Tudásközpont első emeletén található Vas István gyűjtemény két terme új elnevezést kapott.

Ettől a naptól kezdve az egyik Vas István költő, író és műfordító, a másik pedig felesége, Szántó Piroska festő, grafikus, író, érdemes és kiváló művész nevét viseli.

Az évfordulóhoz kapcsolódva kiállítással és nyereményjátékkal készülünk a könyvtár közösségi oldalain.

A játékos feladatokat egy hónapon keresztül, meghatározott időnként fogjuk meghirdetni, érdemes lesz követni Facebook és Instagram oldalunkat.

A kiállítás 2020. szeptember 24 - október 30. között tekinthető meg a Tudásközpont 0. és 1. emeletén.

Mi a kapcsolat Vas István és a PTE Egyetemi Könyvtár és Tudásközpont között?

Szántó Piroska 1993 őszén állapodott meg a Janus Pannonius Tudományegyetem rektorával, dr. Hámori József akadémikussal, hogy Vas István könyvtára az egyetem különgyűjteményeként kutatási célokat fog szolgálni.

Az átadásról szóló szerződés 1993. november 29-én jött létre, melynek értelmében a könyvek átadására Szántó Piroska halála után kerülhet sor.

Szántó Piroska halálát követően, 1998 szeptemberében meg is érkeztek a könyvek Pécsre, melyeket ünnepség keretében Dr. Tóth József rektor és Sonnevend Péter, a könyvtár akkori igazgatója vettek át jelképesen.

További részletek a könyvtár honlapján és a MyLib blogon olvashatók.

110 éve született Vas István: <https://lib.pte.hu/hu/vas_istvan_110-366>

Különgyűjteményeink. Vas István könyvtára: <https://www.lib.pte.hu/hu/gyujtemenyeink/vas_istvan_konyvtara-20>

110 éve született Vas István - blogbejegyzés: <https://my.lib.pte.hu/110-eve-szuletett-vas-istvan/>